title: Решение на Съвета от 28 май 2001 година за предаване на проби от контролирани вещества

text:
Важна правна забележка

|

32001D0419

Официален вестник n° L 150 , 06/06/2001 стр. 0001 - 0003 специално чешко издание глава 19 том 04 стр. 110  - 112 специално испанско издание глава 19 том 04 стр. 110  - 112 специално унгарско издание глава 19 том 04 стр. 110  - 112 специално литвийско издание глава 19 том 04 стр. 110  - 112 LV.ES глава 19 том 04 стр. 110  - 112 MT.ES глава 19 том 04 стр. 110  - 112 PL.ES глава 19 том 04 стр. 110  - 112 SK.ES глава 19 том 04 стр. 110  - 112 специално словенско издание глава 19 том 04 стр. 110  - 112

		20010528Решение на Съветаот 28 май 2001 годиназа предаване на проби от контролирани вещества(2001/419/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, по-специално член 30, член 31 и член 34, параграф 2, буква в) от него,като взе предвид инициативата на Кралство Швеция,като взе предвид становището на Европейския парламент [1],като има предвид, че:(1) Борбата срещу незаконното производство и трафик на наркотици е въпрос на обща загриженост за правоприлагащите и съдебните органи в държавите-членки.(2) Възможността за законно предаване на проби от иззети контролирани вещества между органите на държавите-членки с цел разкриване, разследване и съдебно преследване на криминални престъпления или извършване на съдебномедицински анализ би подобрила ефективността на борбата срещу незаконното производство и трафик на наркотици.(3) В момента не съществуват юридически обвързващи правила, които да регламентират предаването на проби от иззети контролирани наркотични вещества между органите на държавите-членки. Поради това следва да се създаде система на равнище Европейския съюз, която да позволява законосъобразното предаване на такива проби. Тази система следва да се прилага за всички форми на предаване на проби от иззети контролирани вещества между държавите-членки. Предаването следва да се основава на споразумение между изпращащата и получаващата държава-членка.(4) Предаването следва да се осъществява по сигурен начин, който да изключва възможността от злоупотреба с транспортираните проби,РЕШИ:Член 1Създаване на система за предаване на проби1. Настоящото решение установява система за предаване на проби от контролирани вещества между държавите-членки.2. Предаването на проби от контролирани вещества (по-долу наричани "проби") се счита законно във всички държави-членки, когато се извършва в съответствие с настоящото решение.Член 2ОпределенияПо смисъла на настоящото решение контролирано вещество е:а) всяко вещество, естествено или синтетично, посочено в списък I или II на Единната конвенция на Организацията на обединените нации за наркотичните вещества от 1961 г., изменена и допълнена с Протокола от 1972 година;б) всяко вещество, посочено в преразгледаните списъци I, II, III, и IV на Конвенцията на Организацията на обединените нации за психотропните вещества от 1971 година;в) всяко вещество, предмет на мерки за контрол, постановени съгласно член 5, параграф 1 от Съвместно действие 97/396/ПВР от 16 юни 1997 г. относно обмена на информация, оценката на риска и контрола на нови синтетични наркотици [2].Член 3Национални органи за контакт1. Всяка държава-членка определя национален орган за контакт за прилагане на настоящото решение.2. Информацията относно определените национални органи за контакт включително последващите изменения се изпраща на Генералния секретариат на Съвета, който публикува информацията в Официален вестник.3. Националните органи за контакт при необходимост съвместно с други съответни национални органи са единствените компетентни органи, които издават разрешение за предаването на проби съгласно настоящото решение независимо от съответните разпоредби за правна взаимопомощ по наказателни дела.Член 4Споразумение за предаване на проби и потвърждение за получаване1. Националният орган за контакт на държавата-членка, която възнамерява да изпрати проба, и националният орган за контакт на държавата-членка, за която е предназначена пробата, се договарят за начина на транспортиране, преди да се осъществи предаването. За целта те използват формуляра за предаване на проба, даден в приложението.2. Когато предаването на пробата включва транспортиране през територията на друга държава-членка (по-долу наричана "държава-членка на транзитно преминаване"), националният орган за контакт на изпращащата държава-членка съответно информира националния орган за контакт на тази държава-членка на транзитно преминаване за планирания превоз. За целта всяка държава-членка на транзитно преминаване получава екземпляр от надлежно попълнения формуляр за предаване на проба, преди да започне предаването.3. Получаващата държава-членка потвърждава на изпращащата държава-членка получаването на пробата.Член 5Начин на транспортиране1. Пробите се транспортират по сигурен начин.2. Следните начини за транспортиране се считат за сигурни:а) транспортиране от служител на изпращащата или на получаващата държава-членка;б) транспортиране по куриер;в) транспортиране с дипломатическа поща;г) транспортиране с препоръчана (бърза) поща.3. През цялото време на транспортиране пробата се придружава от посочения в член 4 надлежно попълнен формуляр за предаване на проба.4. Органите на участващите държави-членки не възпрепятстват или не задържат никое транспортиране, придружавано от надлежно попълнения формуляр за предаване на проба, освен ако имат съмнения относно законността на транспортирането. В случай на съмнения относно законността на формуляра за предаване на проба националният орган за контакт на държавата-членка, която задържа транспортирането, незабавно се свързва с националните органи за контакт на държавите-членки, които отговарят за попълването на формуляра за предаване на проба, с цел изясняване на въпроса.5. Ако избраният начин за транспортиране е чрез служител на изпращащата или на получаващата държава-членка, на този служител не се разрешава да носи униформа. Освен това той няма право да изпълнява никакви оперативни задачи във връзка с транспортирането, освен ако те са съвместими с приложимото национално законодателство и изпращащата, получаващата или държавата-членка на транзитно преминаване са дали съгласие за това. При пътуване със самолет се използват само авиокомпании, регистрирани в една от държавите-членки.Член 6Количество и използване на пробата1. Пробата не надвишава количеството, прието за необходимо за правоприлагащи и съдебни цели или за анализ на проби.2. Изпращащата и получаващата държави-членки взаимно се договарят за използването на пробата в получаващата държава-членка, като се разбира, че пробите могат да се използват за разкриване, разследване и съдебно преследване на криминални престъпления или за извършване на съдебномедицински анализ на пробите.Член 7Оценка1. Настоящото решение подлежи на оценка от Съвета най-малко две години и не повече от пет години след влизането му в сила.2. За целите на оценката националният орган за контакт на всяка изпращаща държава-членка съхранява в архивите си в продължение най-малко на пет години копие от всеки издаден формуляр за предаване на проба.Член 8Влизане в силаНастоящото решение влиза в сила от 1 юли 2001 година.Съставено в Брюксел на 28 май 2001 година.За СъветаПредседателT. Bodström[1] Становище от 4 май 2001 г. (все още непубликувано в Официален вестник).[2] ОВ L 167, 25.6.1997 г., стр. 1.--------------------------------------------------20010528ПРИЛОЖЕНИЕ+++++ TIFF +++++--------------------------------------------------


title: 2011/213/ЕС: Решение на Съвета от 9 март 2011 година за сключване на Споразумение между Европейската общност и правителството на Япония за сътрудничество в областта на науката и технологиите

text:
               6.4.2011

               BG

               Официален вестник на Европейския съюз

               L 90/1

         РЕШЕНИЕ НА СЪВЕТА
   от 9 март 2011 година
   за сключване на Споразумение между Европейската общност и правителството на Япония за сътрудничество в областта на науката и технологиите
   (2011/213/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 186 във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Комисията договори от името на Европейската общност споразумение за сътрудничество в областта на науката и технологиите с правителството на Япония.

               (2)

               Споразумението бе подписано от представителите на страните на 30 ноември 2009 г. в Брюксел при условие на сключването му на по-късна дата.

               (3)

               Вследствие на влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник.

               (4)

               Споразумението следва да бъде сключено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейската общност и правителството на Япония за сътрудничество в областта на науката и технологиите се одобрява от името на Съюза.
   Текстът на споразумението е приложен към настоящото решение.
   Член 2
   Комисията приема позицията, която да бъде взета от Съюза в Съвместния комитет, създаден с член 6, параграф 1 от Споразумението по отношение на измененията на Споразумението съгласно член 13, параграф 5 от Споразумението.
   Член 3
   Председателят на Съвета извършва от името на Съюза нотификацията, предвидена в член 13, параграф 1 от Споразумението, и нотифицира правителството на Япония за следното:

      „Вследствие на влизането в сила на Договора от Лисабон на 1 декември 2009 г. Европейският съюз замести Европейската общност и е неин правоприемник, като от тази дата упражнява всички права и поема всички задължения на Европейската общност. Следователно позоваванията на „Европейската общност“ в текста на Споразумението се считат, където е уместно, за позовавания на „Европейския съюз“.“

   Член 4
   Настоящото решение влиза в сила в деня на приемането му.

      Съставено в Брюксел на 9 март 2011 година.

            За Съвета

            Председател

         CSÉFALVAY Z.

      СПОРАЗУМЕНИЕ
      между Европейската общност и правителството на Япония за сътрудничество в областта на науката и технологиите
      ЕВРОПЕЙСКАТА ОБЩНОСТ, наричана по-долу „Общността“,
      и
      ПРАВИТЕЛСТВОТО НА ЯПОНИЯ,
      КАТО ЖЕЛАЯТ допълнително да насърчат близките и приятелски отношения, съществуващи между Япония и Общността, и като осъзнават бързото развитие на научното познание и неговия положителен принос за развиване на двустранното и международното сътрудничество;
      КАТО ИСКАТ да разширят обхвата на сътрудничеството, свързано с науката и технологиите в множество области от общ интерес, чрез създаването на резултатно партньорство за мирни цели и от взаимна полза;
      КАТО ВЯРВАТ, че това сътрудничество и прилагането на резултатите от него ще допринесат за икономическото и общественото развитие на Япония и Общността;
      КАТО ЖЕЛАЯТ да установят официална рамка за осъществяване на общите съвместни дейности, което ще засили сътрудничеството между страните в областта на науката и технологиите,
      СЕ СПОРАЗУМЯХА ЗА СЛЕДНОТО:
      Член 1
      1.   Страните насърчават, развиват и улесняват дейности на сътрудничество по настоящото споразумение в областта на науката и технологиите за мирни цели.
      2.   Дейностите на сътрудничество по настоящото споразумение се провеждат въз основа на следните принципи:

                  а)

                  взаимен и справедлив принос и полза;

                  б)

                  достъп на реципрочна основа до научноизследователски и развойни програми и проекти и съоръжения за гостуващи научни работници;

                  в)

                  своевременен обмен на информация, която би могла да окаже влияние върху дейностите на сътрудничество по настоящото споразумение;

                  г)

                  насърчаване на общество, основано на знанието, в интерес на икономическото и общественото развитие на Япония и Общността.

            Член 2
      1.   Дейностите на сътрудничество по настоящото споразумение се състоят както в дейности на пряко, така и в дейности на непряко сътрудничество.
      2.   По смисъла на настоящото споразумение:

                  а)

                  понятието „страни“ означава правителството на Япония и Общността;

                  б)

                  понятието „дейности на пряко сътрудничество“ означава дейности на сътрудничество между страните или техни агенции;

                  в)

                  понятието „дейности на непряко сътрудничество“ означава дейности на сътрудничество между лица от Япония и Общността, провеждани по научноизследователски и развойни програми и проекти;

                  г)

                  понятието „научноизследователски и развойни програми и проекти“ означава Рамковата програма за научни изследвания и технологично развитие, провеждана в Общността, или научноизследователските и развойните програми и проекти по системата за финансиране на конкурсен принцип, провеждани от правителството на Япония, нейните агенции или официални институции;

                  д)

                  понятието „лица“ означава:

                              i)

                              по отношение на Япония — всеки гражданин на Япония или всяко юридическо лице, учредено съгласно вътрешното право на Япония; както и

                              ii)

                              по отношение на Общността — всеки гражданин на държавите-членки на Общността или всяко юридическо лице, учредено съгласно вътрешното право на държавите-членки на Общността или съгласно правото на Общността;

                  е)

                  понятието „агенции“ означава:

                              i)

                              по отношение на Япония — държавните агенции на Япония; както и

                              ii)

                              по отношение на Общността — Европейската комисия;

                  ж)

                  понятието „официални институции“ означава официални институции, чиито бюджети и планове за действие са одобрени от компетентните министри на правителството на Япония и чиито научноизследователски и развойни програми и проекти по системата с финансиране на конкурсен принцип са включени, с тяхно съгласие, в посочените научноизследователски и развойни програми и проекти за дейности на непряко сътрудничество;

                  з)

                  понятието „права върху интелектуална собственост“ има значението на „интелектуална собственост“ по смисъла на член 2 от Конвенцията за учредяване на Световната организация за интелектуална собственост, подписана в Стокхолм на 14 юли 1967 г.

            Член 3
      1.   Формите на дейности на пряко сътрудничество може да включват, както следва:

                  а)

                  срещи под различна форма, като например срещи на експерти, с цел обсъждане и обмен на информация по въпроси от областта на науката и технологиите с общ или специфичен характер и за определяне на научноизследователски и развойни програми и проекти, които могат да бъдат успешно предприети на принципа на сътрудничеството;

                  б)

                  обмен на информация за дейности, политики, практики, законови и подзаконови актове, отнасящи се до научноизследователската и развойната дейност;

                  в)

                  посещения и обмен на учени, технически персонал и други експерти по общи или специфични теми;

                  г)

                  прилагане на всякакви други форми на дейности на сътрудничество, каквито могат да бъдат определени, предложени и приети от Съвместния комитет за сътрудничество в областта на науката и технологиите, посочен в член 6 от настоящото споразумение.

            2.   С цел развиване на дейности на непряко сътрудничество всяко лице от една от страните може да участва в научноизследователски и развойни програми и проекти, които се провеждат от другата страна, нейните агенции или официални институции в съответствие със законовите и подзаконовите актове на другата страна и при спазване на приложения I и II към настоящото споразумение.
      Член 4
      Подробностите и процедурите във връзка с всяка дейност на сътрудничество по настоящото споразумение могат да бъдат определяни от страните, техните агенции или официални институции, заети с тази дейност на сътрудничество.
      Член 5
      По отношение на преките дейности на сътрудничество по настоящото споразумение всяка от страните или техните агенции могат да разрешават, според случая, със съгласието на другата страна или на нейните агенции участието на научни работници и организации от цялата научноизследователска общност, включително и от частния сектор.
      Член 6
      1.   С цел да се осигури ефективно прилагане на настоящото споразумение страните създават Съвместен комитет за сътрудничество в областта на науката и технологиите (наричан по-долу „Съвместният комитет“). Съвместният комитет се председателства съвместно от длъжностни лица на Министерството на външните работи на Япония и на Европейската комисия.
      2.   Функциите на Съвместния комитет са, както следва:

                  а)

                  обмен на информация и мнения по въпросите на политиката в областта на науката и технологиите;

                  б)

                  определяне, предлагане и вземане на решения относно дейностите на сътрудничество, предвидени в настоящото споразумение;

                  в)

                  преглед и обсъждане на постиженията в резултат на дейностите на сътрудничество, предвидени в настоящото споразумение;

                  г)

                  предоставяне на съвети и насърчаване на страните във връзка с прилагането на настоящото споразумение;

                  д)

                  редовен преглед на взаимния достъп до научноизследователски и развойни програми и проекти, мероприятия за гостуващи научни работници, както и разглеждане на конкретни мерки за улесняване на достъпа и гарантиране на ефективността на принципа на реципрочност, посочен в член 1 от настоящото споразумение;

            3.   Решенията на Съвместния комитет се вземат по взаимно съгласие.
      4.   Съвместният комитет заседава в удобно за двете страни време, за предпочитане веднъж на всеки две години.
      5.   Правителството на Япония и Общността се редуват като домакини на заседанията на Съвместният комитет, освен ако не е уговорено друго.
      6.   Пътните и квартирните разноски на участниците в заседания на Съвместния комитет се поемат от страната, с която те са свързани. Всякакви други разходи във връзка със срещите на Съвместния комитет се поемат от страната домакин.
      7.   Съвместният комитет приема свой вътрешен процедурен правилник.
      8.   Когато не заседава, съвместният комитет може да взема решения по дипломатически път.
      Член 7
      Прилагането на настоящото споразумение зависи от наличието на съответни финансови средства и от приложимите законови и подзаконови разпоредби на всяка от страните.
      Член 8
      1.   Информация по теми в областта на науката и технологиите, върху която няма права и която е резултат от дейности на пряко сътрудничество, може да бъде оповестявана публично от всяка от страните по обичайния ред и в съответствие с обичайните процедури на участващите агенции.
      2.   Права върху интелектуална собственост и неразгласена информация, произтичащи от, включени в рамките на или получени чрез дейностите на сътрудничество по настоящото споразумение, се третират в съответствие с разпоредбите на приложение II към настоящото споразумение.
      Член 9
      Всяка от страните следва да положи всички усилия в рамките на своите действащи законови и подзаконови актове, за да предостави на лицата, провеждащи дейностите на сътрудничество по настоящото споразумение, всички възможни улеснения с оглед улесняване на свободното движение и престой на научни работници, участващи в посочените дейности на сътрудничество и улесняване на влизането и излизането от нейната територия на материали, данни и оборудване, предназначени за използване при тези дейности на сътрудничество.
      Член 10
      Разпоредбите на настоящото споразумение не засягат правата и задълженията по съществуващи и/или бъдещи споразумения за сътрудничество между страните или между правителството на Япония и която и да е държава-членка на Общността.
      Член 11
      Всички въпроси и спорове, отнасящи се до тълкуването или прилагането на настоящото споразумение, се решават чрез взаимни консултации между страните.
      Член 12
      Приложения I и II към настоящото споразумение са неразделна част от настоящото споразумение.
      Член 13
      1.   Настоящото споразумение влиза в сила на датата, на която страните си разменят дипломатически ноти, с които се уведомяват взаимно за приключването на техните съответни вътрешни процедури, необходими за влизането в сила на настоящото споразумение.
      2.   Настоящото споразумение има срок на действие от пет години и продължава да действа след това, освен ако не бъде прекратено от някоя от страните в края на първоначалния петгодишен период или по всяко време след това чрез най-малко шестмесечно писмено предизвестие до другата страна за намерението ѝ да прекрати настоящото споразумение.
      3.   Прекратяването на настоящото споразумение не засяга провеждането на дейностите на сътрудничество, които са предприети съгласно настоящото споразумение и не са изцяло завършени към датата на прекратяването на настоящото споразумение, както и на всякакви конкретни права и задължения, които са възникнали в съответствие с приложение II към настоящото споразумение.
      4.   Всяка от страните може да оцени въздействието на настоящото споразумение и дейностите по настоящото споразумение на всеки пет години, а страната, която прави това, уведомява другата страна за резултатите от оценката. Всяка от страните полага всички усилия, за да улесни оценяването, провеждано от другата страна.
      5.   Настоящото споразумение може да бъде изменяно по взаимно съгласие на страните чрез разменяне на дипломатически ноти между тях. Измененията влизат в сила при условията, посочени в параграф 1 по-горе, освен ако не е договорено друго.
      Настоящото споразумение и приложения I и II към настоящото споразумение се съставят в два оригинални екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и японски език, като всеки от тези текстове е еднакво автентичен. При различия в тълкуването, текстовете на английски и японски език имат предимство пред текстовете на останалите езици.

         В ПОТВЪРЖДЕНИЕ НА КОЕТО долуподписаните надлежно упълномощени представители на Европейската общност и на правитеството на Япония подписаха настоящото сноразумение.
         Съставено в Брюксел на тридесети ноември 2009 г.

               За Европейската общност

               За правителството на Япония

         ПРИЛОЖЕНИЕ I

            УСЛОВИЯ ЗА УЧАСТИЕТО НА ЛИЦА В НАУЧНОИЗСЛЕДОВАТЕЛСКИ И РАЗВОЙНИ ПРОГРАМИ И ПРОЕКТИ

                     I.

                     Когато в рамките на настоящото споразумение една от страните, нейни агенции или официални институции сключат договор с участник на другата страна във връзка с научноизследователски и развойни програми и проекти, при поискване другата страна се стреми да окаже всяка разумна и осъществима помощ, която може да бъде необходима или полезна за първата страна, нейните агенции или официални институции с цел безпроблемното изпълнение на договора.

                     II.

                     Лица от Япония могат да участват в Рамковата програма за научни изследвания и технологично развитие, провеждана от Общността. Такова участие на лица от Япония е в съответствие с правилата за участие, разпространение на резултатите и изпълнение на рамковата програма.

                     III.

                     Лица от Общността могат да вземат участие в научноизследователските и развойни програми и проекти, изпълнявани по системата с финансиране на конкурсен принцип, провеждана от правителството на Япония, неговите агенции или официални институции в сферите на науката и технологиите, подобни на тези от Рамковата програма за научни изследвания и технологично развитие. Такова участие на лица от Общността е в съответствие със законовите и подзаконовите актове на Япония и със съответните правила за участие, разпространение на резултатите и изпълнение на конкретната програма или проект.

         ПРИЛОЖЕНИЕ II

            ПРАВА ВЪРХУ ИНТЕЛЕКТУАЛНА СОБСТВЕНОСТ И ПОВЕРИТЕЛНА ИНФОРМАЦИЯ

         I.   Права върху интелектуална собственост на страните при дейностите на пряко сътрудничество

                     1.

                     По отношение на правата върху интелектуална собственост, произтичащи от дейностите на пряко сътрудничество, с изключение на авторското право и сродните му права, посочени в параграф 3 по-долу, се прилагат следните правила:

                                 а)

                                 Правата върху интелектуална собственост принадлежат на страната или нейните агенции, които създават тази интелектуална собственост. Когато интелектуалната собственост е била създадена съвместно, страните или техните агенции се договарят относно собствеността или разпределението на правата, като вземат предвид съответната степен на участие на страните или техните агенции.

                                 б)

                                 Страните или техните агенции, притежаващи права върху интелектуална собственост, предоставят лиценз за ползване на тези права от другата страна или нейните агенции, за провеждане на всякаква дейност на пряко сътрудничество, ако това е необходимо, за да може другата страна или агенциите ѝ да извършват своята собствена работа по конкретния проект съгласно настоящото споразумение. При наличие на патенти и полезни модели този лиценз се предоставя безвъзмездно. По отношение на предоставянето на лиценз за ползване на всякакви права върху интелектуална собственост по настоящата буква се прилагат действащите законови и подзаконови актове на всяка страна, а условията се съгласуват между страните или техните агенции преди започването на проекта.

                     2.

                     Страните или техните агенции, притежаващи права върху интелектуална собственост, включени в рамките на дейности на пряко сътрудничество, предоставят лиценз за ползване на тези права от другата страна или нейните агенции, за провеждане на всякаква дейност на пряко сътрудничество, ако това е необходимо, за да може другата страна или агенциите ѝ да извършват своята собствена работа по конкретния проект съгласно настоящото споразумение. По отношение на предоставянето на лиценз за ползване на всякакви права върху интелектуална собственост по настоящия параграф се прилагат действащите законови и подзаконови актове на всяка от страните, а условията се договарят между страните или техните агенции преди започването на проекта.

                     3.

                     За авторското право и сродните му права на страните или техните агенции се прилагат следните правила:

                                 а)

                                 Когато една от страните или нейни агенции публикуват посредством списания, статии, доклади, книги, видеоленти и електронни запаметяващи устройства данни, информация или резултати по теми от областта на науката и технологиите, които произтичат от дейности на пряко сътрудничество, публикуващата страна полага всички възможни усилия да осигури за другата страна неизключително, неотменимо, безвъзмездно разрешение във всички държави, в които има защита на авторското право, с цел превод, възпроизвеждане, адаптиране, предаване и публично разпространение на такива трудове.

                                 б)

                                 Във всички публично разпространени екземпляри на труд, върху който има авторско право, съгласно разпоредбите на буква а) по-горе се посочва/т името/имената на автора/авторите на труда, освен ако авторът изрично откаже да бъде назован. На всеки екземпляр трябва също така да има нанесено по добре видим начин признание за съвместната подкрепа на страните.

               II.   Неразгласена информация в дейности на пряко сътрудничество

         По отношение на неразгласена информация на страните и техните агенции се прилагат следните правила:

                     1.

                     Когато на другата страна или нейните агенции се съобщава информация, свързана с дейностите на пряко сътрудничество, всяка страна определя информацията, която желае да остане неразгласена.

                     2.

                     Страната или нейните агенции, получаващи неразгласена информация, могат на своя отговорност да съобщават такава информация на своите агенции или служители, работещи в тях или наемани от самите тях, ако това е необходимо, за да могат тези агенции или служители да извършват своята собствена работа по конкретния проект съгласно настоящото споразумение.

                     3.

                     С предварителното писмено съгласие на страната или нейните агенции, които предоставят неразгласена информация, другата страна или нейните агенции могат да разпространяват тази информация в по-широк кръг от допустимия по параграф 2 по-горе. Страните и техните агенции си сътрудничат в разработването на процедурите за искане и получаване на предварително писмено съгласие за по-широко разпространение, като всяка страна предоставя такова съгласие в рамките на допустимото от нейните законови и подзаконови актове.

                     4.

                     Информацията, получавана на семинари, на други срещи, при назначаване на персонал и използване на улеснения, предоставени съгласно настоящото споразумение, остава поверителна, когато получателят на такава неразгласена или друг вид поверителна или привилегирована информация е бил предупреден за поверителния характер на предоставената информация по времето на предоставянето ѝ в съответствие с параграф 1 по-горе, и се третира съгласно предвиденото в параграфи 2 и 3 по-горе.

                     5.

                     Ако една от страните очаква, че няма или разумно може да се очаква, че няма да бъде в състояние да спази ограниченията и условията за разпространение на информация съгласно параграфи 2, 3 и 4 по-горе, тя информира незабавно за това другата страна. След това страните се консултират, за да определят съответния план за действие.

               III.   Права върху интелектуалната собственост на лица при дейности на непряко сътрудничество

         Всяка от страните гарантира, че правото върху интелектуална собственост на лица на другата страна, участващи в научноизследователски и развойни програми и проекти, провеждани от първата страна, нейни агенции или официални институции, както и съответните права и задължения, произтичащи от такова участие, са в съответствие със съответните международни конвенции, обвързващи правителството на Япония и Общността, и всички нейни държави-членки, включително със Споразумението за свързаните с търговията аспекти на правата върху интелектуалната собственост, съдържащо се в приложение 1В към Маракешкото споразумение за създаване на Световната търговска организация, с Парижкия акт от 24 юли 1971 г. на Бернската конвенция за закрила на литературни и художествени произведения и със Стокхолмския акт от 14 юли 1967 г. към Парижката конвенция за закрила на индустриалната собственост.


title: 2007/187/ЕОРешение на Съвета от 22 март 2007 година за назначаване на двама членове и двама заместници от Германия в Комитета на регионите

text:
               28.3.2007

               BG

               Официален вестник на Европейския съюз

               L 87/12

      РЕШЕНИЕ НА СЪВЕТА

   от 22 март 2007 година
   за назначаване на двама членове и двама заместници от Германия в Комитета на регионите
   (2007/187/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Германия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместници в Комитета на регионите за периода от 26 януари 2006 г. до 25 януари 2010 г. (1).

               (2)

               Освободиха се две места за членове в Комитета на регионите след оставката на г-н SINNER и след изтичането на мандата на г-н HOLTER. Освободи се едно място за заместник в Комитета на регионите след назначаването на г-жа MÜLLER за член. Освободи се още едно място за заместник след оставката на г-жа BRETSCHNEIDER,

         РЕШИ:
   Член 1
   Назначават се за членове и заместници в Комитета на регионите за остатъка от мандата, а именно до 25 януари 2010 г.:

               а)

               като членове:

                           —

                           г-жа Emilia MÜLLER на мястото на г-н SINNER,

                           —

                           г-жа Uta-Maria KUDER, Justizministerin des Landes Mecklenburg-Vorpommern, на мястото на г-н HOLTER;

                     и

               б)

               като заместници:

                           —

                           г-н Edmund STOIBER, Ministerpräsident des Freistaates Bayern, на мястото на г-жа MÜLLER,

                           —

                           г-н Detlef MÜLLER, Mitglied des Landtages von Mecklenburg-Vorpommern, на мястото на г-жа BRETSCHNEIDER.

         Член 2
   Настоящото решение влиза в сила в деня на приемането му.

      Съставено в Брюксел на 22 март 2007 година.

            За Съвета

            Председател

         W. TIEFENSEE

      (1)  ОВ L 56, 25.2.2006 г., стр. 75.


title: Решение на представителите на правителствата на държавите-членки на Европейската икономическа общност, които заседават в рамките на Съвета от 18 декември 1978 година за премахване на някои пощенски такси за митническо представяне

text:
Важна правна забележка

|

41979D0008

Официален вестник n° L 006 , 10/01/1979 стр. 0026 - 0026 специално финландско издание: глава 9 том 1 стр. 0079  специално гръцко издание: глава 02 том 7 стр. 0031  специално шведско издание: глава 9 том 1 стр. 0079  специално испанско издание: глава 02 том 5 стр. 0139  специално португалско издание глава 02 том 5 стр. 0139  специално чешко издание глава 02 том 01 стр. 273  - 273 специално испанско издание глава 02 том 01 стр. 273  - 273 специално унгарско издание глава 02 том 01 стр. 273  - 273 специално литвийско издание глава 02 том 01 стр. 273  - 273 LV.ES глава 02 том 01 стр. 273  - 273 MT.ES глава 02 том 01 стр. 273  - 273 PL.ES глава 02 том 01 стр. 273  - 273 SK.ES глава 02 том 01 стр. 273  - 273 специално словенско издание глава 02 том 01 стр. 273  - 273

		19781218Решениена представителите на правителствата на държавите-членки на Европейската икономическа общност, които заседават в рамките на Съветаот 18 декември 1978 годиназа премахване на някои пощенски такси за митническо представяне(79/8/ЕИО)ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКАТА ИКОНОМИЧЕСКА ОБЩНОСТ, КОИТО ЗАСЕДАВАТ В РАМКИТЕ НА СЪВЕТА,като имат предвид, че Комисията е представила предложения, а Европейският съвет и Икономическият и социален комитет са представили становища по този въпрос;като имат предвид, че следва да бъде постигнат напредък към действителното свободно движение на стоки и да се позволи на европейските граждани да се облагодетелстват пряко от това,РЕШИХА:Член 1Считано от този момент, не се налагат такси за представянето пред митниците на пратки от стоки, идващи от държава-членка, които се ползват при внос от освобождаване от данък оборот и акцизи.Член 2Държавите-членки предприемат необходимите мерки за прилагане на настоящото решение възможно най-бързо, но не по-късно от 1 юли 1979 г.Съставено в Брюксел на 18 декември 1978 година.ПредседателH.-D. Genscher--------------------------------------------------


title: Решение 2009/724/ПВР на Комисията от 17 септември 2009 година за определяне на датата за приключване на миграцията от Шенгенската информационна система (ШИС 1+) към Шенгенската информационна система от второ поколение (ШИС II)

text:
               30.9.2009

               BG

               Официален вестник на Европейския съюз

               L 257/41

      РЕШЕНИЕ 2009/724/ПВР НА КОМИСИЯТА

   от 17 септември 2009 година
   за определяне на датата за приключване на миграцията от Шенгенската информационна система (ШИС 1+) към Шенгенската информационна система от второ поколение (ШИС II)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за Европейския съюз,
   като взе предвид Решение 2008/839/ПВР на Съвета от 24 октомври 2008 г. относно миграцията от Шенгенската информационна система (ШИС 1+) към Шенгенската информационна система от второ поколение (ШИС II) (1), и по-специално член 11, параграф 2 от него,
   като има предвид, че:

               (1)

               В съответствие с член 11, параграф 2 от Решение 2008/839/ПВР участващите в ШИС 1+ държави-членки осъществяват миграцията от Н.ШИС към Н.ШИС II посредством временната архитектура за миграция, с подкрепата на Франция и на Комисията, най-късно до 30 септември 2009 г. При необходимост датата може да бъде променена в съответствие с процедурата по член 17, параграф 2 от посоченото решение.

               (2)

               Осъществяването на дейностите, предвидени в Решение 2008/839/ПВР, закъсня поради проблеми, набелязани при изпитването на ШИС II. В заключенията на Съвета от 26 и 27 февруари 2009 г. се отбелязва, че предвид срока, необходим за отстраняване на съществуващите проблеми, определената за септември 2009 г. дата за преминаване от ШИС 1+ към ШИС II вече не е реалистична.

               (3)

               Предвид закъснението в миграцията от ШИС 1+ към ШИС II новата дата за приключване на миграцията следва да бъде определена така, че да съвпада с крайната дата на изтичане на действието на Решение 2008/839/ПВР, като по този начин се позволи дейностите за стартиране на операциите на ШИС II да продължат до тази дата.

               (4)

               Обединеното кралство участва в настоящото решение в съответствие с член 5 от Протокола за включването на достиженията на правото от Шенген в рамките на Европейския съюз, приложен към Договора за ЕС и Договора за създаване на Европейската общност, и член 8, параграф 2 от Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (2).

               (5)

               Ирландия участва в настоящото решение в съответствие с член 5 от Протокола за включването на достиженията на правото от Шенген в рамките на Европейския съюз, приложен към Договора за ЕС и Договора за създаване на Европейската общност, и член 6, параграф 2 от Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (3).

               (6)

               По отношение на Исландия и на Норвегия настоящото решение представлява развитие на разпоредбите от достиженията на правото от Шенген по смисъла на Споразумението, сключено от Съвета на Европейския съюз, от една страна, и Република Исландия и Кралство Норвегия, от друга страна, за асоциирането на последните в процеса на изпълнение, прилагане и развитие на достиженията на правото от Шенген (4), което попада в обхвата, посочен в член 1, буква Ж от Решение 1999/437/ЕО на Съвета (5) относно определени условия по прилагането на посоченото споразумение.

               (7)

               По отношение на Швейцария настоящото решение представлява развитие на разпоредбите от достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария към въвеждането, прилагането и развитието на достиженията на правото от Шенген, които попадат в обхвата, посочен в член 1, буква Ж от Решение 1999/437/ЕО във връзка с член 3 от Решение 2008/149/ПВР на Съвета (6) за сключване на посоченото споразумение от името на Европейския съюз.

               (8)

               По отношение на Лихтенщайн настоящото решение представлява развитие на разпоредбите от достиженията на правото от Шенген по смисъла на Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към въвеждането, прилагането и развитието на достиженията на правото от Шенген, които попадат в обхвата, посочен в член 1, буква Ж от Решение 1999/437/ЕО във връзка с член 3 от Решение 2008/262/ЕО на Съвета от 28 февруари 2008 г. за подписването от името на Европейския съюз и временното прилагане на някои разпоредби от Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (7).

               (9)

               Мерките, предвидени в настоящото решение, са в съответствие със становището на комитета, създаден съгласно член 67, параграф 1 от Решение 2007/533/ПВР на Съвета (8) и посочен в член 17, параграф 1 от Решение 2008/839/ПВР,

         РЕШИ:
   Член единствен
   Участващите в ШИС 1+ държави-членки приключват миграцията от Н.ШИС към Н.ШИС II посредством временната архитектура за миграция, с подкрепата на Франция и на Комисията, до датата на изтичане на действието на Решение 2008/839/ПВР.

      Съставено в Брюксел на 17 септември 2009 година.

            За Комисията

         Jacques BARROT

            Заместник-председател

      (1)  ОВ L 299, 8.11.2008 г., стр. 43.

      (2)  ОВ L 131, 1.6.2000 г., стр. 43.

      (3)  ОВ L 64, 7.3.2002 г., стр. 20.

      (4)  ОВ L 176, 10.7.1999 г., стр. 36.

      (5)  ОВ L 176, 10.7.1999 г., стр. 31.

      (6)  ОВ L 53, 27.2.2008 г., стр. 50.

      (7)  ОВ L 83, 26.3.2008 г., стр. 5.

      (8)  ОВ L 205, 7.8.2007 г., стр. 63.


title: Решение 2012/421/ОВППС на Съвета от 23 юли 2012 година за подкрепа на Конвенцията за биологични и токсични оръжия, в рамките на стратегията на ЕС срещу разпространението на оръжия за масово унищожение

text:
               24.7.2012

               BG

               Официален вестник на Европейския съюз

               L 196/61

         РЕШЕНИЕ 2012/421/ОВППС НА СЪВЕТА
   от 23 юли 2012 година
   за подкрепа на Конвенцията за биологични и токсични оръжия, в рамките на стратегията на ЕС срещу разпространението на оръжия за масово унищожение
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 26, параграф 2 и член 31, параграф 1 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 12 декември 2003 г. Европейският съвет прие стратегията на ЕС срещу разпространението на оръжия за масово унищожение („стратегията на ЕС“), в глава III на която се съдържа списък на мерките за борба срещу такова разпространение.

               (2)

               Съюзът активно изпълнява стратегията на ЕС и мерките, изброени в глава III от нея, по-специално онези мерки, свързани със засилването, прилагането и универсализирането на Конвенцията за биологични и токсични оръжия (КБТО).

               (3)

               На 27 февруари 2006 г. Съветът прие Съвместно действие 2006/184/ОВППС (1) за подкрепа на КБТО, в рамките на стратегията на ЕС срещу разпространението на оръжия за масово унищожаване (ОМУ), чийто срок на действие изтече на 26 август 2007 г. Още седем държави станаха страни по КБТО след приемането на Съвместно действие 2006/184/ОВППС.

               (4)

               На 20 март 2006 г. Съветът прие Плана за действие относно биологичните и токсичните оръжия, допълващ Съвместно действие 2006/184/ОВППС на Съвета за подкрепа на КБТО (2). Планът за действие предвижда ефективно използване на мерките за изграждане на доверие („МИД“) и на механизма на генералния секретар на ООН за разследване при предполагаема употреба на биологични оръжия.

               (5)

               На 10 ноември 2008 г. Съветът прие Съвместно действие 2008/858/ОВППС (3) в подкрепа на КБТО, в рамките на Стратегията на ЕС срещу разпространението на ОМУ. Още три държави станаха страни по КБТО след приемането на Съвместно действие 2008/858/ОВППС, а няколко държави се възползваха от помощта, предоставена от експертите на Съюза.

               (6)

               На Шестата конференция за преглед на КБТО беше взето решение за създаването на звено за подпомагане на прилагането („ЗПП“) с петгодишен мандат (2007—2011 г.) към женевския клон на Службата на ООН по въпросите на разоръжаването („СВР ООН“), което да осигурява административна подкрепа за заседанията, договорени от Шестата конференция за преглед, както и подкрепа за цялостното прилагане и универсализирането на КБТО и за обмена на мерки за изграждане на доверие.

               (7)

               На 18 юли 2011 г. Съветът прие Решение 2011/429/ОВППС (4) относно позицията на Европейския съюз във връзка със Седмата конференция за преглед на КБТО.

               (8)

               На Седмата конференция за преглед на КБТО беше взето решение мандатът на звеното за подпомагане на прилагането на Конвенцията да бъде удължен с още пет години (2012—2016 г.), а обхватът на задачите му да бъде разширен, за да включи прилагането на решението за създаване и администриране на базата данни за искания и предложения за помощ и улесняването на свързания с това обмен на информация между държавите — страни по Конвенцията, както и подкрепата по целесъобразност за прилагането от страна на тези държави на решенията и препоръките на Седмата конференция за преглед.

               (9)

               Надзорът и правилното изразходване на финансовия принос на Съюза следва да се възложат на Комисията,

         ПРИЕ НАСТОЯЩОТО РЕШЕНИЕ:
   Член 1
   1.   За целите на незабавното и практическо прилагане на някои елементи от стратегията на ЕС срещу разпространението на оръжия за масово унищожение, Европейският съюз подкрепя КБТО, като си поставя следните цели:

               —

               насърчаване на универсалния характер на КБТО;

               —

               подкрепа за прилагането на КБТО, в т.ч. представяне на „МИД“ от държавите — страни по Конвенцията;

               —

               подкрепа за работата на междусесийната програма за периода 2012—2015 г. с оглед подсилване на прилагането и на ефективността на КБТО.

         2.   Проектите, съответстващи на мерките на стратегията на ЕС, целят:

               —

               насърчаване на осведомеността относно прилагането на КБТО, активизиране на обсъжданията на междусесийните теми на регионално равнище и на прилагането им, както и подкрепа за основни участници на регионално равнище при определянето на нуждите и изискванията за прилагане в национален мащаб;

               —

               помощ както за държави, които не са страни по Конвенцията, така и за държави — страни по нея, с цел да се гарантира, че последните транспонират своите национални задължения в националното си законодателство и в административните си мерки и че създават функциониращи връзки между всички заинтересовани участници на национално равнище. Помощта включва подкрепа за държавите — страни по Конвенцията, да въведат национален процес за МИД и да определят национални контактни точки. За държавите, които не са страни по Конвенцията, помощта би могла да включва подкрепа за присъединяване към или ратифициране на КБТО;

               —

               подкрепа за разработването на различни инструменти и дейности като средство за подпомагане на държавите — страни по Конвенцията при прилагането ѝ на национално равнище, в т.ч. представянето на МИД, биха дали възможност на представителите на тези държави активно да участват в процеса на КБТО в международен мащаб и биха подобрили осведомеността на държавите относно наличието на международна подкрепа.

         Подробно описание на тези проекти се съдържа в приложението.
   Член 2
   1.   Върховният представител на Съюза по въпросите на външните работи и политиката на сигурност („ВП“) отговаря за изпълнението на настоящото решение.
   2.   Техническото изпълнение на дейностите, посочени в член 1, се поверява на СВР ООН. ВП отговаря за изпълнението на задачите на СВР ООН. За тази цел ВП постига необходимите договорености със СВР ООН.
   Член 3
   1.   Референтната финансова сума за изпълнението на проектите, посочени в член 1, параграф 2, е 1 700 000 EUR.
   2.   Разходите, финансирани чрез посочената в параграф 1 сума, се управляват в съответствие с процедурите и правилата, приложими към общия бюджет на Съюза.
   3.   Комисията упражнява надзор над правилното управление на разходите, посочени в параграф 1. За тази цел тя сключва споразумение за финансиране със СВР ООН. В него се предвижда, че СВР ООН осигурява публичност на приноса на Съюза.
   4.   Комисията полага усилия да сключи посоченото в параграф 3 споразумение за финансиране във възможно най-кратък срок след влизането в сила на настоящото решение. Тя информира Съвета за всякакви трудности в хода на този процес, както и за датата на сключване на споразумението.
   Член 4
   ВП докладва на Съвета за изпълнението на настоящото решение въз основа на редовни доклади, изготвяни от СВР ООН. Тези доклади представляват основа за оценката, извършвана от Съвета. Комисията предоставя информация относно финансовите аспекти на проектите, посочени в член 1, параграф 2.
   Член 5
   1.   Настоящото решение влиза в сила в деня на приемането му.
   2.   Срокът на действие на настоящото решение изтича 24 месеца след датата на сключване на споразумението за финансиране, посочено в член 3, параграф 3, или шест месеца след датата на приемането му, ако в този период споразумението за финансиране още не е сключено.

      Съставено в Брюксел на 23 юли 2012 година.

            За Съвета

            Председател

         C. ASHTON

      (1)  ОВ L 65, 7.3.2006 г., стр. 51.

      (2)  ОВ C 57, 9.3.2006 г., стр. 1.

      (3)  ОВ L 302, 13.11.2008 г., стр. 29.

      (4)  ОВ L 188, 19.7.2011 г., стр. 42.

      ПРИЛОЖЕНИЕ
      1.   ОБЩА РАМКА
      Като използва успешното изпълнение на Съвместно действие 2008/858/ОВППС, настоящото решение служи като оперативен инструмент на политиката за продължаване на целите на Решение 2011/429/ОВППС и се съсредоточава по-специално върху онези аспекти, по които беше постигнат консенсус на Седмата конференция за преглед, в съответствие с отразеното в заключителния документ от нея.
      Настоящото решение се ръководи от следните принципи:

                  а)

                  да се използва по най-добрия начин опитът, придобит от Съвместно действие 2008/858/ОВППС;

                  б)

                  да се обмислят конкретните потребности, изразени от държавите — страни по Конвенцията, както и от държавите, които не са страни по Конвенцията, по отношение на по-доброто прилагане и универсализирането на КБТО;

                  в)

                  да се насърчи активното ангажиране с проекти на местно и регионално равнище, за да се осигури дългосрочната им устойчивост и да се изгради партньорство между Съюза и трети страни в рамките на КБТО;

                  г)

                  да се наблегне на онези дейности, които дават конкретни резултати и/или допринасят за формулирането на ранен етап на общо разбирателство по отношение на процеса на преглед на КБТО през 2016 г.;

                  д)

                  да се оказва подкрепа на председателството на заседанията на държавите — страни по Конвенцията и да се използва по най-добрия начин мандатът на ЗПП според договореностите от Шестата конференция за преглед, подновени и разширени на Седмата конференция за преглед.

            2.   ПРОЕКТИ
      2.1.   Проект 1: Регионални семинари за подобряване на осведомеността и за определяне на нуждите
      2.1.1.   Цел на проекта
      Да се подобри осведомеността сред съответните национални служители и експерти относно различните аспекти на прилагането на КБТО (в т.ч. МИД), да се обсъдят темите на междусесийните програми и тяхното приложение в регионален контекст, както и да се определят основният персонал, нуждите и изискванията на национално равнище, а така също и възможните държави получатели на разширена помощ за прилагане на национално равнище (вж. проект 2) чрез организиране на регионални семинари, основани на опита и контактите, произтичащи от Съвместно действие 2008/858/ОВППС.
      Този проект ще бъде в подкрепа на изпълнението на решенията и препоръките на Седмата конференция за преглед във връзка с член IV от КБТО (и по-специално точки 13 и 14 от Заключителната декларация) и с междусесйината програма за периода 2012—2015 г.
      2.1.2.   Очаквани резултати от проекта

                  а)

                  По-добро спазване на КБТО във всички географски региони.

                  б)

                  По-добро разбиране на КБТО от страна на съответните национални органи и/или подсилени субрегионални мрежи по отношение на КБТО с цел насърчаване на присъединяването към и прилагането на Конвенцията.

                  в)

                  Определяне на нуждите за подсилване на дейностите на регионално и национално равнище, имащи за цел прилагането на КБТО.

                  г)

                  Насърчаване и подкрепа за създаването и присъединяването към национални и регионални асоциации за биологична безопасност.

                  д)

                  Искания за разширена помощ, които да се изпълняват по проект 2.

            2.1.3.   Описание и изпълнение на проекта
      Ще се проведат най-много четири семинара на регионално или субрегионално равнище, по целесъобразност в сътрудничество с международни и регионални организации и в координация с междусесийната програма на КБТО за периода 2012—2015 г.
      На семинарите ще бъдат поканени държави — страни по КБТО, както и държави, които не са страни по Конвенцията, а така също и съответни международни и регионални организации, национални и регионални асоциации за биологична безопасност, академични експерти и неправителствени организации (НПО).
      Изборът на регионите и субрегионите за участие в семинарите ще бъде направен въз основа на критерии като предишни дейности в рамките на Съвместни действия 2006/184/ОВППС и 2008/858/ОВППС и Обща позиция 2006/242/CFSP на Съвета (1), други дейности на Съюза (в т.ч. проекта за центрове за високи постижения), дейности на други предоставящи помощ организации и оценка на нуждите и интереса от засилване на процесите във връзка с КБТО в регионите.
      Семинарите ще бъдат използвани за установяване на контакти и предоставяне на информация по програмата за разширена помощ и по предлаганите дейности за подкрепа.
      2.2.   Проект 2: Програми за разширена помощ за прилагане на национално равнище
      2.2.1.   Цел на проекта
      Насърчаване на всеобщото присъединяване към КБТО и укрепване на националните способности за изпълнение на задълженията по Конвенцията, в т.ч. представяне на МИД, чрез законодателни и административни мерки и мерки в областта на правоприлагането, подобряване на осведомеността, кодексите за поведение, стандартите за биологична безопасност и биологична сигурност, както и установяване на начини за координиране на национално равнище посредством програми за разширена помощ.
      2.2.2.   Очаквани резултати от проекта

                  а)

                  Увеличаване на броя на държавите — страни по КБТО.

                  б)

                  Доброволно прилагане на КБТО от държавите преди присъединяването им към Конвенцията.

                  в)

                  Приемане на подходящи законодателни или административни мерки, в т.ч. наказателноправни разпоредби, които включват пълния обхват на забраните и превантивните мерки, предвидени в КБТО и изготвени от Седмата конференция за преглед.

                  г)

                  Ефективно прилагане и осигуряване на изпълнението, за да се предотврати нарушаването на КБТО и да се налагат санкции в случаи на нарушения.

                  д)

                  Създаване или подсилване на националните механизми за събиране на необходимата информация и за годишно представяне на МИД с оглед увеличаване на броя на държавите — страни по Конвенцията, в обмена на МИД.

                  е)

                  По-добра координация и изграждане на мрежи между всички заинтересовани участници в процеса по КБТО, в т.ч. националните и регионалните асоциации по биологична безопасност и частния сектор, за да се насърчи ефективното прилагане на Конвенцията.

                  ж)

                  Стимулиране на програмите за подобряване на осведомеността, на кодексите за поведение и на стандартите за биологична безопасност и биологична сигурност.

            2.2.3.   Описание на проекта
      На Седмата конференция за преглед беше потвърдено отново, че въвеждането и изпълнението на необходимите мерки на национално равнище ще направи КБТО по-ефективна. На Конференцията държавите — страни по Конвенцията бяха призовани да приемат законодателни, административни, съдебни и други мерки, предназначени за подобряване на прилагането на КБТО на национално равнище и за гарантиране на безопасността и сигурността на микробните или други биологични агенти или токсини. На Конференцията беше подчертана значимостта на обмена на информация между държавите — страни по КБТО, чрез МИД и беше призната необходимостта от увеличаване на броя на държавите — страни по Конвенцията, които участват в МИД. На Конференцията беше постигнато съгласие, че за насърчаване на универсализирането на КБТО са необходими допълнителни съгласувани усилия от държавите — страни по нея, чрез двустранни, регионални и многостранни дейности.
      Въз основа на опита, натрупан по време на Съвместно действие 2008/858/ОВППС, ще бъдат осигурени програми за разширена помощ за прилагане на национално равнище за най-много осем държави, определени като подходящи чрез регионалните семинари по проект 1.
      Всяка програма ще трае около 12 месеца, като в нея ще участват делегациите на ЕС в държавите бенефициери и, по целесъобразност, регионалните бюра на Службата на ООН по въпросите на разоръжаването, и ще включва:

                  —

                  начален семинар за съответната държава, на който ще бъдат събрани всички съответни национални агенции и заинтересовани участници, за представяне на различните свързани с КБТО понятия, за установяване на мотивирани и надеждни местни партньори и за извършване на първоначална оценка на нуждите и приоритетите;

                  —

                  разработване на структуриран план за помощ (план за действие), приспособен към нуждите на държавата бенефициер, който би включвал посещения и/или семинари с участието на различни предоставящи помощ организации през цялата продължителност на програмата, както и обучение, осигурено в държавите — членки на ЕС или другаде;

                  —

                  изпълнение на плана за действие с доставчици като Интерпол, СЗО, VERTIC, държавите — членки на ЕС, ЗПП на КБТО и академични институции, осъществяващи съответните дейности за помощ (напр. съставяне на законодателство, обучение по въпросите на биологичната безопасност/сигурност, изготвяне на МИД, обучение на полицията, подобряване на осведомеността сред учените, планиране на ответни действия при извънредни ситуации и т.н.);

                  —

                  обобщаващ семинар след приключване на дейностите, на който отделните насоки ще бъдат обединени, агенциите ще представят доклади за осъществените от тях дейности и напредък и ще бъдат оценени нуждите от по-нататъшна или продължаваща помощ;

                  —

                  за подкрепа на универсализирането на КБТО, по целесъобразност на държавите, които не са страни по Конвенцията, биха могли да се предоставят програми за разширена помощ на национално равнище, като в този случай присъединяването към КБТО би било част от плана за действие, договорен с държавата получател;

                  —

                  за гарантиране на ефективната и ползотворна помощ ще бъде организиран семинар на ЕС за експертите от ЕС, подпомагащи държави бенефициери по проект 2, като целта е да бъдат обсъдени добри практики и подходяща подготовка за дейностите за помощ.

            2.3.   Проект 3: Инструменти и дейности за подпомагане
      2.3.1.   Цел на проекта
      Да бъдат предложени разнообразни инструменти и дейности, които да осигурят възможност и подкрепа за ефективното прилагане на КБТО на национално равнище, в т.ч. представяне на МИД.
      2.3.2.   Очаквани резултати от проекта

                  а)

                  Брошура с указания за прилагането на национално равнище

                  б)

                  Преразгледана брошура с указания за МИД

                  в)

                  Система за електронно подаване на МИД

                  г)

                  По-активно участие на развиващите се държави в междусесийната програма на КБТО

                  д)

                  Укрепване на капацитета на механизма на генералния секретар на ООН за разследване на предполагаема употреба на биологични и токсични оръжия.

            2.3.3.   Описание на проекта
      На Седмата конференция за преглед беше взето решение, че укрепването на прилагането на национално равнище ще бъде постоянна точка от дневния ред на междусесийната програма за периода 2012—2015 г. Въпросите, които трябва да бъдат разгледани, включват конкретни мерки за пълното и всеобхватно прилагане на КБТО, особено на членове III и IV, както и начини и средства за подобряване на прилагането на национално равнище и обмена на добри практики и опит.
      На Седмата конференция за преглед беше взето решение да се приеме преразгледан вариант на формулярите за доклад при представяне на МИД. Освен това беше взето решение ЗПП в сътрудничество с държавите — страни по Конвенцията, да проучи и разработи варианти за електронно подаване на МИД.
      На Седмата конференция за преглед също така беше обсъдено и взето решение относно конкретни мерки за подкрепа и активизиране на участието на развиващите се държави — страни по Конвенцията, в срещите по междусейсината програма.
      На Седмата конференция за преглед беше обърнато внимание на механизма на генералния секретар на ООН за разследване на предполагаема употреба на химични и биологични оръжия. Стимулирането на този механизъм, в т.ч. посредством специализирани курсове за обучение на експерти, следва да бъде от основно значение.
      Въз основа на опита, почерпен от Съвместно действие 2008/858/ОВППС, и като продължение на вече завършени и/или предприети дейности ще бъдат осъществени следните действия:

                  а)

                  изготвяне на изчерпателна документация (брошура с указания), в която се прави общ преглед на задълженията на държавите — страни по КБТО, и са обхванати мерките на национално равнище за пълно и всеобхватно прилагане на Конвенцията. Брошурата ще бъде разработена като инструментариум от мерки за прилагане и ще дава примери за добри практики, отчитайки в същото време разликите в процедурите на отделните държави. В процеса на изготвяне на брошурата ще бъдат осъществени консултации с експерти от държавите — членки на ЕС, от държавите — страни по КБТО, от съответни международни организации, както и от неправителствения сектор, ангажиран с прилагането на Конвенцията. Брошурата ще се издаде на всички официални езици на ООН. СВР ООН ще осъществи цялостната координация при изготвянето на брошурата;

                  б)

                  преразглеждане и доразвиване на брошурата с указания за МИД, изготвена в рамките на Съвместно действие 2008/858/ОВППС, в съответствие с решението, взето на Седмата конференция за преглед;

                  в)

                  разработване и поддръжка на електронен инструмент за подаване, обработка и разпространение на МИД (електронен инструмент за МИД);

                  г)

                  по-нататъшно разработване на уебсайта на ЗПП и на свързаните с него инструменти в областта на информационните технологии и комуникациите;

                  д)

                  спонсориране на участието на експерти от най-много десет развиващи се държави в междусесийната програма на КБТО;

                  е)

                  организиране на международно учение във връзка с механизма на генералния секретар на ООН за разследване на предполагаема употреба на биологични оръжия, със спонсориране на участието на експерти.

            3.   ПРОЦЕДУРНИ АСПЕКТИ, КООРДИНАЦИЯ
      Началото на изпълнението на проектите ще бъде дадено от управителен комитет с цел определяне на процедурите и начините за сътрудничество. Управителният комитет разглежда редовно (поне веднъж на шест месеца) изпълнението на проектите, в т.ч. като използва електронни средства за комуникация.
      Управителният комитет ще се състои от представители на ВП и на СВР ООН.
      Заявленията от държави страни по Конвенцията, които не са държави-членки на ЕС, за помощ и сътрудничество в рамките на настоящото решение се отправят до СВР ООН. СВР ООН ще разглежда и оценява тези заявления по целесъобразност и ще представя препоръки на управителния комитет. Управителният комитет ще разглежда заявленията за помощ, както и плановете за действие и тяхното прилагане. По свое предложение и вземайки предвид резултатите от обсъжданията на управителния комитет, ВП ще вземе окончателното решение за държавите бенефициери, като осъществи консултации с компетентните работни групи на Съвета.
      За да се осигури активно участие и устойчивост от държавите бенефициери на дейностите по инициатива на ЕС, се предвижда, когато е възможно и целесъобразно, от избраните бенефициери да се поиска да изготвят планове за действие, които, inter alia, да определят график за изпълнение на финансираните дейности (в т.ч. дейностите, финансирани от национални ресурси), да съдържат подробна информация относно обхвата и продължителността на проекта, основните заинтересовани участници и т.н. СВР ООН или по целесъобразност държавите — членки на ЕС, ще участват в изготвянето на тези планове за действие. Изпълнението на проектите ще се извършва в съответствие с плановете за действие.
      4.   ДОКЛАДВАНЕ И ОЦЕНКА
      СВР ООН ще представя на ВП редовни доклади на шест месеца относно напредъка по изпълнението на проектите. Освен това доклади ще се представят относно отделни дейности за помощ, осъществявани в рамките на установените планове за действие за държавите бенефициери. Докладите ще се предават на съответната работна група на Съвета за оценяване на напредъка и за цялостна оценка на проектите, както и за евентуални последващи действия.
      Когато е възможно, държавите — страни по КБТО, ще бъдат информирани относно изпълнението на проектите, в т.ч. посредством електронни средства.
      5.   УЧАСТИЕ НА ЕКСПЕРТИ ОТ ДЪРЖАВИТЕ — ЧЛЕНКИ НА ЕС
      Активното участие на експерти от държавите — членки на ЕС, е необходимо за успешното прилагане на настоящото решение. СВР ООН ще бъде насърчена да използва тези експерти. Разходите за техните мисии, свързани с изпълнението на проектите, ще бъдат покривани от настоящото решение.
      Очаква се като стандартна практика във връзка с предвидените посещения за оказване на помощ (като правна помощ или помощ по отношение на МИД) да се възприеме посещение от най-много трима експерти с максимална продължителност пет дни.
      6.   СРОК НА ДЕЙСТВИЕ
      Общата планирана продължителност на проектите е 24 месеца.
      7.   БЕНЕФИЦИЕРИ
      Бенефициерите на дейностите в подкрепа на универсализирането са държавите, които не са страни по КБТО (както подписали, така и неподписали държави).
      Бенефициери на дейностите по изпълнение на национално равнище са както държави, които не са страни по КБТО, така и държави — страни по Конвенцията, а така също и представители на национални и регионални асоциации за биологична безопасност, частният сектор, академичната общност и неправителствени организации.
      Бенефициерите на свързаните с МИД дейности са държавите — страни по КБТО.
      8.   ПРЕДСТАВИТЕЛИ НА ТРЕТИ СТРАНИ
      За да се засили участието във и устойчивостта на проектите на регионално равнище, участието на експерти извън ЕС, в т.ч. такива от съответни регионални и международни организации, може да се финансира по линия на настоящото решение. Участието на СВР ООН в семинарите и заседанията на КБТО ще се финансира. Участието на председателя на заседанията на държавите — страни по КБТО, може да се финансира според случая.
      9.   ИЗПЪЛНИТЕЛ — ВЪПРОСИ, СВЪРЗАНИ С ПЕРСОНАЛА
      Предвид извънбюджетния характер на дейностите на СВР ООН, предвидени в настоящото решение, ще бъде необходим допълнителен персонал.

         (1)  ОВ L 88, 25.3.2006 г., стр. 65.


title: Решение на Съвета от 18 март 1991 година относно нотификация за прилагането от страна на Общността на Международното споразумение от 1989 година за ютата и продуктите, съдържащи юта

text:
               11/ 06

               BG

               Официален вестник на Европейския съюз

               204

         31991D0152

               L 075/56

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 18 март 1991 година
   относно нотификация за прилагането от страна на Общността на Международното споразумение от 1989 година за ютата и продуктите, съдържащи юта
   (91/152/EИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по специално членове 113 и 116 от него,
   като взе предвид предложението на Комисията,
   като има предвид, че Международното споразумение от 1989 г. за ютата и продуктите, съдържащи юта (1), е подписано от Общността и нейните държави-членки на 20 декември 1990 г.;
   като има предвид, че всички държави-членки са изразили намерението си да прилагат споразумението;
   като има предвид, че Общността и нейните държави-членки следва да нотифицират на Генералния секретар на Организацията на обединените нации за своето намерение да прилагат споразумението,
   РЕШИ:
   Член 1
   След приключване на необходимите вътрешни процедури Общността и нейните държави-членки нотифицират Генералния секретар на Организацията на обединените нации, че ще прилагат Международното споразумение за ютата и продуктите, съдържащи юта (1989 г.) като членки вносители, когато то влезе в сила в съответствие с член 40, параграф 3.
   Член 2
   Председателят на Съвета е оправомощен с настоящото да посочи лицата, упълномощени да внесат инструмента за нотификация от името на Европейската икономическа общност.

      Съставено в Брюксел на 18 март 1991 година.

            За Съвета

            Председател

         J.-C. JUNCKER

      (1)  ОВ L 29, 4.2.1991 г., стр. 4.


title: Решение на Съвета и Комисията от 21 февруари 2005 година за подписване на протокол към Споразумението за партньорство и сътрудничество между Европейските общности и техните държави-членки, от една страна, и Руската федерация, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

text:
Важна правна забележка

|

32006D0457

Официален вестник n° L 185 , 06/07/2006 стр. 0021 - 0021

		20050221Решение на Съвета и Комисиятаот 21 февруари 2005 годиназа подписване на протокол към Споразумението за партньорство и сътрудничество между Европейските общности и техните държави-членки, от една страна, и Руската федерация, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз(2006/457/ЕО, Евратом)СЪВЕТЪТ НА ЕВРОПЕЙСКИЯ СЪЮЗ И КОМИСИЯТА НА ЕВРОПЕЙСКИТЕ ОБЩНОСТИ,като взеха предвид Договора за създаване на Европейската общност, и по-специално член 44, параграф 2, последното изречение от член 47, параграф 2 и член 55, член 57, параграф 2, член 71, член 80, параграф 2, членове 93, 94, 133 и 181a, във връзка с второто изречение от член 300, параграф 2 и член 300, параграф 3 алинея първа от него,като взеха предвид Договора за създаване на Европейската общност за атомна енергия, и по-специално втория параграф от член 101 от него,като взеха предвид Договора за присъединяване от 2003 г., и по-специално член 2, параграф 3 от него,като взеха предвид Акта за присъединяване от 2003 г., и по-специално член 6, параграф 2 от него,като взеха предвид предложението на Комисията,като взеха предвид становището на Европейския парламент [1],като взеха предвид одобрението на Съвета, в съответствие с член 101 от Договора за създаване на Европейската общност за атомна енергия,като имат предвид, че:(1) Протоколът към Споразумението за партньорство и сътрудничество между Европейските общности и техните държави-членки, от една страна, и Руската федерация, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз беше подписан от името на Европейските общности и техните държави-членки на 27 април 2004 г.(2) До влизането му в сила протоколът се прилага временно, считано от 1 май 2004 г.(3) Протоколът следва да бъде одобрен,РЕШИХА:Член 1Одобряват от името на Европейската общност, Европейската общност за атомна енергия и държавите-членки протокола към Споразумението за партньорство и сътрудничество между Европейските общности и техните държави-членки, от една страна, и Руската федерация, от друга страна, за отчитане на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.Текстът на протокола е приложен към настоящото решение [2].Член 2Председателят на Съвета, от името на Общността и нейните държави-членки, изпраща нотификацията, предвидена в член 4 от протокола. Едновременно с това председателят на Комисията изпраща такава нотификация от името на Европейската общност за атомна енергия.Съставено в Брюксел на 21 февруари 2005 година.За СъветаПредседателJ. AsselbornЗа КомисиятаПредседателJ. M. Barroso[1] ОВ C 174 E, 14.7.2005 г., стр. 44.[2] ОВ L 185, 6.7.2006 г., стр. 17.--------------------------------------------------